ककराझार: जोबोद गोनांथि जानाय मोनसे साहा पेक्टरि, बिरहां टी इंदासट्रिखौ ककराझार जिल्लानि सिङाव थानाय चरायकला गामिआव रबिबारखालि बेखेवबाय। गोदान साहा पेक्टरि एबा खारकानाखौ सोनाब ककराझारनि एम.एल.ए रबिराम नार्जारिया बेखेवनाय हाबाफारि बादियै माखासे मावथि बिथांमोनि सिगांआव बेखेवो। गोदान साहानि खारकानाया ओनसोलाव थानाय साख्रि गोयै लायमोन सुबुंफोरनो साख्रि दिहुन्नानै नांथाब होना बिथांमोनि जिउ खुंनायाव हेफाजाब होनो हागोन।